kardosdrur/scandi-wiki huggingface dataset:
Valdemar Andersen

Valdemar Andersen kan henvise til flere artikler:

 Valdemar Andersen (plakatkunstner) – dansk plakatkunstner (1875 – 1928)
 Valdemar Andersen (manuskriptforfatter) – dansk manuskriptforfatter
Dirk Kuyt

Dirk Kuijt (eller alternativt Dirk Kuyt) (født 22. juli 1980) er en hollandsk tidligere professionel fodboldspiller, der senest spillede som angriber hos Feyenoord. Han har tidligere spillet for Hollands landshold.

Før Kuijt kom til England, havde han ophold i FC Utrecht og Feyenoord. I Æresdivisionen var han gennem flere sæsoner blandt de mest scorende spillere, og i 2004-05 blev han ligatopscorer med 29 mål. I sin første sæson i Liverpool fik Kuijt en central rolle i Champions League, da han scorede det afgørende mål i semifinalen mod Chelsea F.C. I den efterfølgende finale mod AC Milan, som dog blev tabt, reducerede han til 1-2.

I starten af juni 2012 underskrev han en 3-årig aftale med den tyrkiske klub Fenerbahçe SK, efter at tyrkerne og Liverpool FC var blevet enige om et salg af spilleren.

Kuijt var en del af den hollanske landsholdstrup ved VM i 2006, EM i 2008, VM i 2010 og VM i 2014.

Referencer

Eksterne henvisninger 

Fodboldspillere fra Holland
Fodboldspillere fra FC Utrecht
Fodboldspillere fra Feyenoord Rotterdam
Fodboldspillere fra Liverpool F.C.
Fodboldspillere fra Fenerbahçe SK
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Sokrates' forsvarstale

Sokrates' forsvarstale, også kaldet Apologien (fra græsk: apologia, forsvarstale), er et skrift af den oldgræske filosof Platon, som vedrører retssagen mod og henrettelsen af Sokrates i 399 f.Kr., og særligt, som titlen antyder, dennes tale til eget forsvar. Apologien anses generelt for at være en forholdsvis tro gengivelse af begivenhedernes gang, og følgelig en pålidelig kilde til den historiske person Sokrates. Herimod antages det, at Platon i mange af sine senere dialoger, i forskellig grad blot bruger Sokrates-karakteren til at udtrykke sin egen filosofi.

Baggrund og anklager 
Der var 501 dommere tilstede og flere tilskuere, skriver Platon. Sokrates var berømt i Athen. Anklagerne lød på fordærvelse af ungdommen og blasfemi, fordi han fordærvede ungdommen ved samtaler, dialoger, med forbipasserende på torvet (Agora).

Anklagen om blasfemi byggede på Sokrates' forestilling om, at der fandtes andre guder end dem på Olympen. Han mente, at der fandtes daimoner, som var gode gudlignende skabninger, som ledede mennesker.
Det var ikke alle, som havde en daimon, men Sokrates havde (selvfølgelig) en.

Anklagerne hed Meletos, Anytos og Lykon. Den vigtigste af dem var Meletos.

Sokrates blev fundet skyldig i anklagerne og dømt til døden ved at drikke skarntydesaft.

Selve forsvarstalen 

Det Sokrates lagde mest vægt på i sin tale, var ikke selve beviserne på, at han var uskyldig. Egentlig bruger han meget tid på at fortælle dommerne, hvordan han mener at forsvarstaler bør fremlægges. Man skal ikke slæbe hele sin familie med i retten som vidner. Det vækker medlidenhed, men det er ikke holdbart. I stedet bør man overbevise dommerne om sin uskyld på en ordentlig måde.

Kilder 

Taler
Filosofi
Filosofiske skrifter
FAST

FAST eller Fast kan referere til

 Fast form – den første form/tilstand et stof kan optræde i.
 Foreningen Af Små Teatre i Danmark – en dansk arbejdsgiverorganisation for mindre og mellemstore teatre.
 Nacional Fast Clube – en brasiliensk fodboldklub fra Manaus, delstaten Amazonas.
 Farpoint Asteroid Search Team – et asteroide søgehold lokaliseret ved Farpoint Observatory.
Grønlands fodboldlandshold

Grønlands fodboldlandshold er det nationale fodboldhold på Grønland, og landsholdet bliver administreret af Grønlands Boldspil-Union. Holdet er ikke officielt anerkendt af FIFA og spiller derfor hovedsageligt mod andre ikke-FIFA-medlemmer. Mest kendt er holdet for en kamp mod Tibets fodboldlandshold i Vanløse den 30. juni 2001.

Grønland har i juni 2022 ansøgt om optagelse i det amerikanske (Nord- og Mellemamerika og Caribien) fodboldforbund Concacaf.

Holdet har været trænet af bl.a. danske Jens Tang Olesen og af Sepp Piontek.

Spillere i Udlandet 2023 
 Nemo Thomsen 	(KIF- 1 Division)
 Adam Ejler Hansen 	(Holbæk)
 Rene Eriksen Petersen 	(Nykøbing Falster)
 Phillip Holmene 	(Nykøbing Falster)
 Niklas Thorleifsen 	(JB Gentofte)
 Nikki Petersen 	(JBFutsal Gentofte)

Team 2009  
 (GK) Loqe Svane 	(B-67)
 (GK) Anders Cortsen	(Nagdlunguaq-48)
 Aputsiaq Birch 	(B-67)
 Jim Degn Olsvig	(Nagdlunguaq-48)
 Jens Jacobsen 	(Nagdlunguaq-48)
 Joorsi Skade	(Eqaluk 56)
 Lars-Niels Bertherlsen 	(B-67)
 Aputsiaq Hansen (Kissaviarsuk-33)
 Hans Knudsen 	(Kissaviarsuk-33)
 Peri Fleischer	(SAK)
 Maasi Maqe 	(B-67)
 John Eldevig 	(B-67)
 Anders Petersen 	(Nuuk)
 Kaali Matthaeussen	(Nagdlunguaq-48)
 Pavia Molgaard 	(SAK)
 Jens Knud Lennert 	(Kissaviarsuk-33)
 Thomas Brandt 	(SAK)

Manager for holdet

Sponsorer 
  Kelme
  Air Greenland
  Arla Foods
  Pilersuisoq
  Coca-Cola
  Brugsen
  H.A.P's Agentur
  NunaFonden
  Paarisa
  Royal Arctic Line

Referencer 

Fodboldlandshold
Landshold
Grønlands landshold
Alma Hinding

Alma Rekstad Hinding (11. februar 1892 i Svendborg – 24. december 1981) var en dansk stumfilmskuespillerinde. Hun var ikke oprindeligt uddannet skuespiller, men kom til faget via en avisannonce i 1912, hvor Nordisk Film Kompagnis grundlægger Ole Olsen annoncerede efter "unge damer". Der var 200 ansøgere, 9 blev udvalgt, men kun Alma ansat.

I starten havde hun hovedsageligt små statist- eller biroller, men fik med tiden mere centrale roller og til slut også hovedroller. Hun var en af Nordisk Films mest produktive skuespillere. Fra 1912 til 1917 – hvor hun stoppede hos Nordisk Film – havde hun således optrådt i mere end 100 film. Efter Nordisk Film blev hun lærer ved den første danske filmskole, der var blevet oprettet i 1918 (uvist hvilke). Den sidste film hun indspillede var i 1919 hos Astra Film. (Den havde dog først premiere i 1922.)

Alma Hinding var gift med Casinos direktør. Hun ligger begravet på Bispebjerg Kirkegård.

Filmografi

Eksterne henvisninger 
 

Stumfilmskuespillere fra Danmark
Paulo Costanzo

Paulo Costanzo (født 21. september 1978) er en canadisk skuespiller. Han er mest kendt som Rubin Carver i filmen Road Trip og Joey Tribbianis nevø i spin-off-serien af Venner, Joey.

Eksterne henvisninger 

 

Skuespillere fra Canada
Good bye, Lenin!

Good bye, Lenin! er en tysk spillefilm fra 2003, instrueret af Wolfgang Becker. Filmen beskriver menneskellige relationer i en turbulent tid præget af Berlinmurens fald og Tysklands genforening.

Filmen vandt talrige priser ved European Film Awards 2003:
 Bedste film.
 Bedste mandlige skuespiller (Daniel Brühl).
 Bedste manuskript.
 Publikumsprisen
Desuden var Katrin Saß nomineret som bedste kvindelige skuespiller.

Ekstern henvisning 
 GOOD BYE, LENIN! – Ein Film von Wolfgang Becker
 

Tyske film fra 2003
Dramafilm fra Tyskland
Robertprisen for årets ikke-amerikanske film
Bodilprisen for bedste ikke-amerikanske film
Alfred, fyrste af Windisch-Graetz

Alfred Candidus Ferdinand, fyrste af Windisch-Graetz (født 11. maj 1787 i Bruxelles, død 21. marts 1862 i Wien) var en østrigsk feltmarskal.

Windisch-Graetz opvoksede i en adelig familie i Steiermark og kom i den habsburgske hær i 1804. Han deltog i alle krige mod Napoleon.

Da Windisch-Graetz herefter som feltmarskal fik befalingen over alle (undtagen de i Italien stående) østrigske tropper, rykkede han i oktober 1848 mod det oprørske Wien og genvandt byen efter en kamp, hvor mere end 2000 døde og endnu flere blev såret. I december vendte han slaget mod de ungarske oprørere under ledelse af Lajos Kossuth. Men han havde ikke tilstrækkelig succes og han blev fjernet fra kommandoen i april samme år. Under den italienske krig i 1859 blev han sendt i diplomatisk mission til Berlin og blev samme år udnævnt til guvernør i forbundsfæstningen i Mainz.

Personer fra Østrig
Personer fra Bruxelles
Aage Bendixen

Aage Christian Thorvald Frederik Bendixen (16. juni 1887 på Frederiksberg – 30. december 1973) var en dansk filmskuespiller og stuntmand der hovedsageligt medvirkede i stumfilm. Han var oprindeligt uddannet som bilmekaniker, men i 1917 startede han som statist hos Astra Film og debuterede allerede næste år med en hovedrolle hos Nordisk Film Kompagni i filmen "Den store Gevinst" som blev hans store gennembrud. Sammen med Carl Schenstrøm spillede han to vagabonder i filmen "De keder sig paa Landet" – det var før parret kom til at hedde Fyrtaarnet og Bivognen. I 1920 skiftede han og Carl Schenstrøm med instruktøren Lau Lauritzen til Palladium hvor han spillede den første "Bivogn" i filmen "Tyvepak". I efterfølgende Fy og Bi-film var Aage Bendixen dog blevet udskiftet med cirkusklovnen Harald Madsen. Aage Bendixen arbejdede også som stuntmand og på pantomimeteatret i Tivoli.

Filmografi 
 1919 – Den store Gevinst (som Fjums, tapetserer,instruktør Lau Lauritzen Sr.)
 1919 – Boksernes Konge (instruktør Lau Lauritzen Sr.)
 1919 – Byens Herkules (instruktør Lau Lauritzen Sr.)
 1920 – En hustru till låns (instruktør Lau Lauritzen Sr.) (svensk)
 1920 – Via Crucis (instruktør August Blom)
 1920 – Gudernes Yndling (som Jack Pudding, reporter, instruktør Holger-Madsen)
 1920 – Kärlek och björnjakt (som Nalle Pålsson, instruktør Lau Lauritzen Sr.) (svensk)
 1920 – Væddeløberen (som Svipp, frisør, instruktør Lau Lauritzen Sr.)
 1920 – De keder sig paa Landet (som vagabond, instruktør Lau Lauritzen Sr.)
 1920 – En Sølvbryllupsdag (instruktør Lau Lauritzen Sr.)
 1921 – Landsvägsriddare (som Bivognen, instruktør Lau Lauritzen Sr.) (svensk)
 1921 – Harems-Mystik (instruktør Lau Lauritzen Sr.)
 1922 – Jafet, der søger sig en Fader, I-IV (som Sam, filmsdigter, instruktør Emanuel Gregers)
 1923 – Nedbrudte Nerver (som pakkebud på trappen, instruktør A.W. Sandberg)
 1923 – Byens Don Juan (instruktør Gerhard Jessen)
 1926 – Don Quixote (instruktør Lau Lauritzen Sr.)
 1928 – Jokeren (instruktør Georg Jacoby) (dansk/tysk)
 1930 – Hr. Tell og Søn (som teaterklovn, instruktør Lau Lauritzen Sr.)
 1930 – Pas paa Pigerne (som indbrudstyv, instruktør Lau Lauritzen Sr.)
 1932 – Han, hun og Hamlet (som sømand, instruktør Lau Lauritzen Sr.)
 1935 – Fange Nr. 1 (som regissør, instruktør Paul Fejos)

Eksterne henvisninger 
 

Stumfilmskuespillere fra Danmark
Vibrafon

Den første vibrafon med metalstave, der kunne frembringe en tremolo ved at sætte luften i bevægelse inden i resonansrør, blev lavet i USA i 1907. Efter Første Verdenskrig blev instrumentet mere kendt og blev brugt alle steder, hvor der blev spillet Amerikansk jazz eller jazzinspireret musik. 

Pga. af vibrafonens konstruktion, kan instrumentets lyd variere meget alt efter brug af anslag og brugen af pedalen samt den elektriske vibrator. På vibrafonen kan anvendes køller af filt og gummi med forskellig hårdhed og valget af køller har afgørende betydning for instrumentets klang.

Instrumentet anvendes stadig overvejende inden for jazz-genre.

Musikinstrumenter
Ferdinand 1. af Østrig

Ferdinand I. af Østrig (19. april 1793 – 29. juni 1875) var kejser af Østrig 1835-1848, konge af Ungarn fra 1830 og af Böhmen fra 1836. Han var søn af den (sidste) tysk-romerske kejser Frans II (som fra 1806, hvor det tysk-romerske rige ophørte, var kejser Frans I af Østrig).

Biografi 

Ferdinand I havde på grund af såvel fysisk som sjælelig svaghed dårlige evner til at regere. Han led blandt andet af epilepsi. Riget blev derfor styret af et statsråd, som bestod af ærkehertugerne Ludvig og Franz Karl samt fyrst Metternich og grev Kolowrat.

Da revolutionen brød ud i 1848 afskedigede Ferdinand Metternich og flyttede selv til Olomouc, hvor han abdicerede til fordel for sin nevø Franz Joseph. Ferdinand tilbragte resten af sit liv i Prag.

Eksterne henvisninger 

|-

|-

Huset Habsburg-Lothringen
Kejsere af Østrig
Ferdinand 05 af Ungarn
Ferdinand 05 af Bøhmen
Konger af Kroatien
Katolske monarker
Monarker der har abdiceret
Personer fra Wien
Kurt Trampedach

Kurt Trampedach (13. maj 1943 i Hillerød - 12. november 2013 i Sare, Pyrénées-Atlantiques, Nouvelle-Aquitaine, Frankrig) var en dansk billedkunstner. Fra 1979 boede Trampedach i Sare i den franske del af Baskerlandet på grænsen til Spanien, hvor han arbejdede i isolation.

I slutningen af 1960’erne fik Trampedach sit kunstneriske gennembrud, efter han i 1963 begyndte at studere på kunstakademiet. Trampedach er mest kendt for sine malerier og grafiske værker, men skulpturer var en væsentlig del af hans kunstneriske produktion. Trampedach arbejdede en del med selvportrætter. Desuden brugte han ofte kvinden, med sin kone som model, som motiv.

Trampedachs atelier brændte flere gange, og i 2005 blev en fransk-marokkaner dømt for ildspåsættelse af atelieret i Frankrig.

Kurt Trampedach døde i sit hjem i Sydfrankrig den 12. november 2013.

Museer 
Trampedachs kunst er repræsenteret bl.a. på
 Statens Museum for Kunst
 Fyns Kunstmuseum
 Kunstmuseet Trapholt, Kolding
 Nordjyllands Kunstmuseum
 Randers Kunstmuseum
 Skive Kunstmuseum
 Vejle Kunstmuseum
 ARoS Aarhus Kunstmuseum

Portrætter 
Trampedach har udført portrætter af bl.a. Prins Joachim og Prinsesse Alexandra (dobbeltportræt 1997), Peter Augustinus, Verner Dalskov, Povl Hjelt og Vincent Lind.

Litteratur 
 Mikael Wivel, Kurt Trampedach, Aschehoug, 2006 (3. udgave). .
 Kurt Trampedach - in memoriam / Mikael Wivel. - Odense, Brandts, 2014.
 Gys! Er den levende? / redaktør: Camilla Jalving ... [et al.] ; bidrag: Naja Rasmussen ... [et al.]. Ishøj, ARKEN, 2017.

Referencer

Eksterne henvisninger 
 kurttrampedach.com
 

Billedhuggere fra Danmark
Malere fra Danmark
Personer fra Hillerød
Modtagere af Eckersberg Medaillen
Danskere i 1900-tallet
Danskere i 2000-tallet
Portrætmalere
Personer i Kraks Blå Bog (afdøde)
Geiselbach

Geiselbach er en kommune i Landkreis Aschaffenburg i det bayerske Regierungsbezirk Unterfranken i Tyskland.

Geografi 
Geiselbach ligger på grænsen mellem delstaterne Bayern og Hessen, 20 km nord for Aschaffenburg og 50 km øst for Frankfurt am Main.
Kommunen ligger i en højde mellem 272 moh. (kirken) til 381 moh. (Ziegelberg).

Areal:
 Byhdelen Geiselbach: 535 ha
 Ortsteil Omersbach: 415 ha
Glattbach

Glattbach er en kommune i Landkreis Aschaffenburg i det bayerske Regierungsbezirk Unterfranken i Tyskland.

Geografi 
Kommunen ligger i en dal nord for Aschaffenburg ved den vestlige kant af bjergkæden Spessart. Glattbach fik sit navn efter de guldglinsende glimmersten, som man kan finde i bækkene i området (glad (glatt) = glinsende, bach =bæk).
One Tree Hill (sæson 1)

Den første sæson af tv-serien One Tree Hill, havde premiere på The WB den 23. septemper 2003, og på TV3 den 8. maj 2006. Den består af 22 afsnit, og handler om livet for en gruppe personer i byen Tree Hill. I centrum er seriens to mandlige hovedpersoner Lucas Scott (Chad Michael Murray) og Nathan Scott (James Lafferty). De er halvbrødre, men har ikke haft noget med hinanden at gøre, før vi møder dem i starten af High School, hvor de kommer på samme baskethold.

Produktion 
Sæsonen er produceret af Warner Brothers, Tollin/Robbins Productions og havde premiere på WB Network i USA. Serien er skabt af Mark Schwahn, der medvirkede som ledende producer. Andre ledende producere var Mark B. Perry, Michael Tollin, Brian Robbins og Joe Davola. Schwahn fungerede også som sæsonens "show-runner."

Casting 

Den første sæson havde 9 hovedroller. Chad Michael Murray spillede den efterladte søn, og den nyankomne til Tree Hill Ravens, Lucas Scott. James Lafferty spillede hans halvbror Nathan Scott. Hilarie Burton spillede den forstyrrede heppekors pige, og Nathans kæreste, Peyton Sawyer. Bethany Joy Galeotti spillede Haley James Scott, Lucas' bedste ven. Paul Johansson spillede Dan Scott, faren som aldrig tog sig af Lucas, og som lagde et for stort pres på sin anden søn Nathan.Sophia Bush spillede festpigen Brooke Davis, Peytons bedste veninde, og leder af heppekoret. Barry Corbin spiller træner Whitey Durham, som sætter Lucas på holdet, mest for at modvilje Dan og Nathan. Craig Sheffer spillede Dans bror Keith Scott, som hjalp med at opdrage Lucas og er uenig med Dans valg i livet. Moira Kelly spiller Lucas' mor Karen Roe, blev gravid i hendes sidste år af High School, og blev ladt alene til at opdrage Lucas da Dan tog på universitetet. Barbara Alyn Woods spillede Nathans mor Deb Lee, som er ulykkelig gift med Dan. Alyn Woods var oprindelig sat som gæstestjerne, men midt i serien fik hun stjerne status.

Mange af gæsterollerne har været med mange gange i løbet af serien, her i blandt: Lee Norris som Marvin McFadden, Antwon Tanner som Antwon Taylor, Brett Claywell som Tim Smith, Bryan Greenberg som Jake Jagielski, Emmanuelle Vaugier som Nicki, Thomas Ian Griffith som Larry Sawyer, Sarah Edwards som Theresa, Bevin Prince som Bevin Mirskey,
Cullen Moss som Junk Moretti, Vaughn Wilson som Ferguson Thompson, Amy Parish som Shari Smith, Colin Fickes som Jimmy Edwards og Shawn Shepard som Rektor Turner.

Modtagelse

Afsnit

Fodnoter

Referencer 

1
Afsnit af tv-serier
Tv-serier fra 2000'erne
De 25 bedste film fra 90'erne

De 25 bedste film fra 90'erne er en bog fra 1999 af filmanmelderen Bo Green Jensen, hvori han subjektivt udvælger og beskriver 25 film fra 1990'erne. Bogen er en del af Rosinantes 25-serie og den anden bog i serien skrevet af Green Jensen.

Indhold 
I værket dækkes 25 film og deres instruktør.

Eksterne henvisninger 
 De 25 bedste film fra 90'erne på bibliotek.dk

Litteratur i 1999
Bøger af Bo Green Jensen
Mithridates 6. af Pontos

Mitradates 6. Eupator (132 f.Kr. – 63 f.Kr.) var konge af Pontos fra år 120 f.Kr. til 63 f.Kr. efter faderen Mithridates 5. af Pontos. 

Han var en af Romerrigets mest formidable og succesrige modstandere. Hans mål om herredømmet i Lilleasien bragte ham i konflikt med romerne. Han udkæmpede tre krige mod dem; den første var 1. Mitradates-krig (88 f.Kr.-84 f.Kr.), hvor han udnyttede et oprør på den italiske halvø, til at få det meste af Lilleasien i sin magt. Han blev imidlertid 84 f.Kr. besejret af Cornelius Sulla (romersk diktator).

Yderligere to krige udkæmpedes, inden Gnæus Pompejus 65 f.Kr. erobrede selve Pontos, annekterede det og fordrev Mitradates til Krim.

Herkomst og familie

Mithridates var en prins af Persisk og Græsk Makedonisk herkomst. Han hævdede afstamning fra den Persiske konge Dareios 1.  og nedstammede fra Alexander den Stores generaler og senere konger: Antigonus 1. Monophthalmus, Seleukos 1., og Antipater. Han var den første søn blandt de andre børn, der fødes til Laodice 6. og Mithridates 5. i Pontos. Hans forældre var fjerne slægtninge og havde slægt fra Seleukid dynastiet. Hans far, Mithridates 5., var en prins og søn af den tidligere Pontic Monark Farnakes 1. af Pontos. Hans mor, Laodice 6., var en Seleukid prinsesse og datter af Seleukid Monarken Antiochos 4.

Litteratur 
 Magie, David: Roman Rule in Asia Minor, 2 vols. (Princeton University, 1950)

Eksterne henvisninger 
 Portræt af Mithridates
 Roms perfekte fjende

Personer i antikken
Konger af Pontos
FC Horsens

FC Horsens er en dansk fodboldklub i den sydlige del af den østjyske by Horsens. Klubbens førstehold spiller fra foråret 2021 i Serie 1 (DBU Jylland), men har tidligere optrådt i både Kvalifikationsrækken og Danmarksserien. Klubben var en af medstifterne til overbygningsklubben AC Horsens, men er i dag en helt selvstændig klub.

En af klubbens mest prominente tidligere spillere er den tidligere AC Horsens målmand Søren Jochumsen. Af andre koryfæer kan nævnes Carl Trane, Søren Friis og målmand Peter Bosse. Sidstnævnte var en sikker sidste skanse i storhedstiden op gennem 00'erne.

Klubben har hjemme på Ternevej.

Eksterne links
 Klubbens hjemmeside 

Fodboldklubber under DBU Jylland
Sport i Horsens
Etableret i 1987
Heigenbrücken

Heigenbrücken er en kommune i Landkreis Aschaffenburg i det bayerske Regierungsbezirk Unterfranken i Tyskland. Den er administrationsby for Verwaltungsgemeinschaft Heigenbrücken.

Geografi 
Heigenbrücken ligger i Region Bayerischer Untermain midt i mittelgebirgeområdet Spessart.
Til Heigenbrücken hører landsbyen Jakobsthal.

Historie 
Nævnt første gang som Heygerbruch i 1477. Ved Ærkestiftet Mainz fald kom Heigenbrücken under det da dannede Fyrstedømmet Aschaffenburg, og kom sammen med det i 1814 (da som et departement i Storhertugdømmet Frankfurt) til Bayern. Nen nuværende kommune blev dannet i 1818.

Religion 
 katolsk: 1961
 evangelisk: 255
 forskellige: 376
(pr. 1. Januar 2005)
Heimbuchenthal

Heimbuchenthal er en kommune i Landkreis Aschaffenburg i det bayerske Regierungsbezirk Unterfranken i Tyskland. Den er hjemsted for Verwaltungsgemeinschaft Mespelbrunn.

Geografi 
Heimbuchenthal ligger i Region Bayerischer Untermain.

Historie 
Heimbuchenthal er nævnt første gang som Hainbuche i 1282, og i 1982 fejrede man byen 700-års jubilæum.
Ved Ærkestiftet Mainz fald kom Heigenbrücken under det da dannede Fyrstedømmet Aschaffenburg, og kom sammen med det i 1814 (da som et departement i Storhertugdømmet Frankfurt) til Bayern.
1982 wurde eine große 700-Jahr-Feier begangen, in deren Rahmen auch einige touristische Anlagen eingeweiht wurden.

Eksterne henvisninger 

 Pedalwelt
Kørsel med grønlandske Hunde

Kørsel med grønlandske Hunde er en dansk stumfilm fra 1897 af hoffotograf Peter Elfelt. Filmen var den første film filmet i Danmark og varer kun 1 minuts tid (10 meter af 35 mm film). Den viser den danske kolonibestyrer Johan Carl Joensen fra Grønland der kører med hundeslæde i Fælledparken i København. Elfelt filmede med et kamera han selv havde fået lavet, ud fra detaljerede planer fra den franske opfinder Jules Carpentier.

Noter

Eksterne henvisninger 
  (inklusiv selve filmen)
 

Danske film fra 1897
Sort-hvide film fra Danmark
Stumfilm fra Danmark
Dokumentariske optagelser
Kortfilm fra Danmark
Film instrueret af Peter Elfelt
Hundeslæde
Fælledparken
Informationsbehov

Informationsbehov er en form for behov, der kan sammenlignes med uddannelsesbehov. Det er ikke nødvendigvis et behov, man føler man har, og ens lærere og arbejdsgivere kan have et andet syn på ens uddannelses- og informationsbehov end man selv har. Informations- og uddannelsesbehov ligner også hinanden ved at de grundlæggende drejer sig om midler til at løse (andre) problemer: Hvis man fx skal flyve billigt, har man behov for information om forskellige flyselskabers priser. Det, man egentlig har behov for er en billet, man kan betale. Information er blot et middel hertil. 

Informationsbehov kan f.eks. være uddannelsesrelaterede, forskningsrelaterede, dannelsesrelaterede, rekreativt orienterede, professionelt orienterede m.v. Biblioteker, informationssystemer og informationstjenester repræsenterer institutioner, hvis formål det er at varetage eksisterende eller potentielle informationsbehov. Kulturpolitiske, uddannelsespolitiske og andre politiske områder ligger til grund for de samfundsinstitutioner, der varetager disse services. 

I forbindelse med forskning er forskerens informationsbehov bestemt af det forskningsspørgsmål, der stilles og den teoriramme (paradigme), der ligger til grund for spørgsmålet. Hermed er begrebet informationsbehov knyttet til begrebet relevans.

Litteratur 
Hjørland, Birger (1993). Informationsbehov og deres udvikling. (Side 172-201 i: Emnerepræsentation og informationssøgning. Bidrag til en teori på kundskabsteoretisk grundlag. Göteborg: Valfrid. Publiceringsföreningen för inst. Bibliotekshögskolan vid Högskolan i Borås och Centrum för biblioteks- och informationsvetenskap vid Göteborgs universitet. (Disputats). 

Hjørland, Birger (1996). Informationsbehov – en analyse af et vanskeligt begreb. Bogens Verden, nr. 4.

Se også 
Informationskompetence

Biblioteks- og informationsvidenskab
Mads Rolander

Mads Rolander (født 1. marts 1985) er en dansk håndboldspiller, der spiller som playmaker hos Fredericia HK i Håndboldligaen. Han har tidligere spillet for  Ikast FS, Århus GF og Emmen (Holland).

Eksterne links 
 Spillerinfo

Håndboldspillere fra Danmark